[{"text_idx": "#000001", "text": "Milito en Ukrainio : \u00ab La Historio ripetig\u0302as, sed el pli kruela maniero \u00bb : la maltrankvilo de elsavig\u0302intino el la nazia masakro de Babij Jar \u00bb"}, {"text_idx": "#000002", "text": "En Kievo, la emocio estas vigla post la rusia bombado apud grava memorloko, kie pli ol 30 000 Judoj estis murditaj fare de la nazioj dum la dua mondmilito. Specialaj senditoj renkontis elvavig\u0302intinon de tiu masakro. S\u0302i tiam estis infano."}, {"text_idx": "#000003", "text": "\u00ab C\u0302i tie estas mia avino. S\u0302i estis murdita en Babij Jar \u00bb : Svetlana Petrovski estis 5-jara, kiam s\u0302iaj avino kaj onklino estis murditaj, same kiel pli ol 30 000 judoj dum al dua mondmilito meze de la urbocentro de Kievo. Tiu evento estas prezentita kiel la unua vasta masakro de la S\u0302oaho per kugloj."}, {"text_idx": "#000004", "text": "Mardon, sesa tago de la invado de Ukrainio fare de Rusio, rusia misilo tus\u0302is la televidturon de Kievo, situantan ne malproksime de Babij Jar. En tiu ravino, la nazioj mortigis per kugloj pli ol 30 000 judojn en dau\u0306ro de du tagoj. Tiu loko estas hodiau\u0306 grava memorejo. Svetlana ne trovas la vortojn por priskribi tion, kion s\u0302i spertas."}, {"text_idx": "#000005", "text": "\u00ab La rusia armeo bombadis tiun lokon Babij Jar per misiloj, kie okdek jarojn antau\u0306e, en 1941, estis murditaj 30 000 Judoj. Tio estas abomeninda, kaj frenezigas min. Tio estas nekredebla. Mi koleregas \u00bb s\u0302i diras per laca voc\u0302o, en la angla."}, {"text_idx": "#000007", "text": "De post la komencig\u0302o de la milito, Svetlana trapasas multan tempon en la bombs\u0302irmejo de sia kvartalo. Tiajn eventojn, s\u0302i jam travivis, kiam s\u0302i estis infano. \u00ab La unuan fojon, kiam mi estis 5-jara, mi estis en Rusio dum la milito. Kaj duan fojon, estas nun. Mi trapasas tie po 20 horojn tage. Mi prenu miajn bastonojn. Kiam la alarmilo komencas sonori por peti de ni, ke ni iru en la s\u0302irmejon, mi ne povas pas\u0302i rapide \u00bb, s\u0302i bedau\u0306ras."}, {"text_idx": "#000009", "text": "Adolf Hitler kaj Vladimir Putin, jen du viroj kulpaj pri tiuj suferoj kun preskau\u0306 80 jaroj da intervalo : \u00ab La Historio ripetig\u0302as, sed el pli kruela maniero, lau\u0306 mi. C\u0302ar Hitler venis de alia lando, alia kulturo, li parolis alian lingvon. Hodiau\u0306, estas pli terura. Ili estas niaj fratoj. Ni lernis rusiajn kanzonojn. Ni konas iliajn poetojn. Kelkaj el ni kreskis kune kun la rusia kulturo. El mia vidpunkto tio, kio okazas hodiau\u0306 estas multe pli grava. \u00bb"}, {"text_idx": "#000010", "text": "Hodiau\u0306, je 87-jara, tiu emeritig\u0302a profesoro pri historio sekvas atentege la situacion kaj ne kas\u0302as sian maltrankvilon : \u00ab Putino volas kapti Ukrainion kaj aneksi g\u0302in al sia lando. Li opinias, ke tiu teritorio estas rusa. Li malamas Ukrainion, c\u0302ar g\u0302i estas libera lando. Li plurfoje provis restarigi Sovetan Union, la grandan sovetan Imperion. Sed li malsukcesis \u00bb, s\u0302i analizas."}, {"text_idx": "#000011", "text": "Svetlana estas persvadita, ke la ukrainiaj fortoj venkos, sed timas longan kaj mortigan militon."}]